Vyhodnotenie pripomienkového konania

Spôsob pripomienkového konania: 	bežný – 10 pracovných dní (26.9. 2007 – 10. 10. 2007)

Zoznam oslovených subjektov: 	podpredseda vlády pre európsku integráciu a pre ľudské a menšinové práva a regionálny rozvoj, Ministerstvo dopravy, pôšt a telekomunikácií SR,  Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo financií  SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Úrad vlády SR, Odbor vládnej agendy Úradu vlády SR, Protimonopolný úrad SR, Najvyšší kontrolný úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Žilinský samosprávny kraj, Banskobystrický samosprávny kraj, Bratislavský samosprávny kraj, Generálna prokuratúra SR, Košický samosprávny kraj,  Magistrát hlavného mesta Slovenskej republiky Branislava, Národná banka Slovenska, Národný bezpečnostný úrad, Nitriansky samosprávny kraj, Prešovský samosprávny kraj, Slovenská akadémia vied, splnomocnenec vlády SR pre územnú samosprávu, Správa štátnych hmotných rezerv SR,  Štatistický úrad  SR, Trenčiansky samosprávny kraj, Trnavský samosprávny kraj, Úrad jadrového dozoru SR,  Únia miest  a obcí Slovenska, Úrad pre verejné obstarávanie SR ,  Združenie miest a obcí Slovenska. 

Počet oslovených subjektov: 	41 

Zaslané do stanoveného termínu: 	podpredseda vlády pre európsku integráciu a pre ľudské a menšinové práva  a regionálny rozvoj, Ministerstvo dopravy, pôšt a telekomunikácií SR,  Ministerstvo vnútra SR, Ministerstvo
hospodárstva SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, 
sociálnych vecí a rodiny SR, Ministerstvo pôdohospodárstva SR,  Ministerstvo životného prostredia SR Úrad vlády SR, odbor vládnej agendy  Úradu vlády SR, Protimonopolný úrad SR, Najvyšší kontrolný úrad  SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad 
priemyselného vlastníctva SR, Žilinský samosprávny kraj, Generálna prokuratúra SR, Národná banka Slovenska, Nitriansky samosprávny kraj, splnomocnenec vlády SR pre územnú  samosprávu, Správa štátnych hmotných rezerv SR,  Štatistický úrad SR, Trenčiansky samosprávny kraj, Trnavský samosprávny kraj, Úrad jadrového dozoru SR, Úrad pre verejné obstarávanie SR , Národná rada občanov so zdravotným postihnutím v SR.
Zaslali po termíne: 			Ministerstvo financií  SR, Bratislavský  samosprávny kraj,    
Vôbec nezaslali: 			Banskobystrický samosprávny kraj, Košický samosprávny kraj,   Magistrát hlavného mesta Slovenskej 
republiky Branislava,  Národný bezpečnostný úrad, Prešovský samosprávny kraj, Slovenská akadémia vied,  Združenie miest a obcí Slovenska, Únia miest a obcí Slovenska.
Subjekty, ktoré nemali 
pripomienky: 			Ministerstvo vnútra SR,  Ministerstvo obrany SR, Ministerstvo výstavby a regionálneho rozvoja SR, 
Ministerstvo spravodlivosti SR, Ministerstvo životného prostredia SR, Úrad vlády SR, Protimonopolný úrad SR,  Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Generálna prokuratúra SR, Správa štátnych hmotných rezerv  SR,  Štatistický úrad SR,  Trnavský  samosprávny kraj, Úrad jadrového dozoru SR,  Úrad pre verejné  obstarávanie SR.   

Počet vznesených 			59
pripomienok:  			

Počet akceptovaných 		38
pripomienok: 

Počet neakceptovaných 		16/2 Ministerstvo financií SR a Ministerstvo školstva SR
pripomienok, z toho počet 
zásadných – ktoré subjekty:      

Rozporové konanie (s kým,	 
kedy, na akej úrovni, s akým 
výsledkom):  	24. 10. 2007 s Ministerstvo školstva SR na úrovni riaditeľov odborov – riaditeľa odboru základných škôl a školských zariadení MŠ SR PhDr PaedDr. Ladislava Haasa a riaditeľa odboru múzeí, galérií a knižníc sekcie kultúrneho dedičstva MK SR PhDr. Pavla Šimuniča, CSc.; rozpor bol odstránený.
	26.10.2007 s Ministerstvom financií SR na úrovni vedúcej oddelenia štátneho rozpočtu Ministerstva financií SR Ing. Kataríny Ondrušovej a riaditeľa odboru múzeí, galérií a knižníc sekcie kultúrneho dedičstva MK SR PhDr. Pavla Šimuniča, CSc.; rozpor bol odstránený.

Počet odstránených 
pripomienok:				2

Počet neodstránených 
pripomienok:				0

Rezort	Pripomienka	Typ	Vyh.	Spôsob vyhodnotenia	
podpredseda vlády pre európsku integráciu a pre ľudské a menšinové práva a regionálny 
rozvoj	1.	V časti 8.1 Priority navrhuje preformulovať text nasledovne „Modernizovať a rekonštruovať sídelnú budovu Slovenskej národnej knižnice v Martine a postaviť pri nej novú budovu na dlhodobé uskladňovanie a sprístupňovanie zbierok Slovenskej národnej knižnice. Modernizovať a zrekonštruovať detašované pracovisko knižnice vo Vrútkach a umiestniť tam všetky technologické prevádzky na digitalizáciu, mikrofilmovanie, konzervovanie a reštaurovanie zbierok, dlhodobé deponovanie digitálneho obsahu a fyzickú ochranu analógových a digitálnych nosičov“.	O	A	Text preformulovaný.	
	2.	Odporúča presunúť prerokovanie návrh stratégie na obdobie po spracovaní štúdií vykonateľnosti v operačných programoch, ktoré sa môžu dotýkať knihovníctva a informačno-komunikačnej infraštruktúry. Potom by v stratégii bolo možné uviesť aj konkrétnejšie strategické ciele a úlohy aj s finančným zabezpečením zo štrukturálnych fondov. Navrhuje zvážiť presun termínu prerokovania stratégie na 2. štvrťrok 2008.	O	N	Prvoradé je definovať  strategický zámer štátu pre oblasť knihovníctva a následne schváliť definované ciele a jednotlivé priority na nasledujúce obdobie v celej škále poskytovania knižnično-informačných služieb. Návrh stratégie rozvoja slovenského knihovníctva na roky 2008-2013 (ďalej len „stratégia“) má širší obsahový záber ako sú schválené a definované priority operačných programov, aj keď predkladateľ upravil znenie niektorých úloh, ktoré majú priamy súvis s OPIS. Otázka  finančného zabezpečenia realizácie predložených zámerov prostredníctvom zdrojov štátneho rozpočtu alebo štrukturálnych fondov je proces, ktorý sa nedá definitívne uzavrieť a bude sa riešiť priebežne celé uvedené obdobie.	
MDPT SR	3.	Odporúča doplniť prílohu č. 1 o prehľad odhadovaných finančných prostriedkov aj na regionálne, mestské a školské knižnice v rovnakom členení.	O	A	Zapracované, predkladateľ vypracoval k materiálu Doložku finančných, ekonomických a envirometálnych vplyvov, vplyvov na zamestnanosť a podnikateľské prostredie a odhady za jednotlivé typy knižníc sú uvedené v prílohách 1-5.  	
MH SR	4.	Odporúča do materiálu doplniť Doložku finančných, ekonomických a envirometálnych vplyvov, vplyvov na zamestnanosť a podnikateľské prostredie, kde by bolo vhodné premietnuť celé finančné zabezpečenie stratégie a najmä zhodnotiť celkové dopady na štátny rozpočet na roky 2008 – 2013. 	O	A	Doložka dopracovaná a je súčasťou materiálu. Zámerom stratégie je nasmerovať disponibilné finančné zdroje na napĺňanie zadefinovaných cieľov. Financovanie zo štátneho rozpočtu sa predpokladá realizovať v rámci zdrojových možností štátu. 	
MF SR	5.	Nesúhlasí s tvrdením, že financovanie jednotlivých cieľov stratégie sa predpokladá v rámci schválených limitov kapitoly MK SR a ostatných rezortov, VÚC, obcí a miest na roky 2008-2013. Zvýšenie rozpočtu o infláciu nezabezpečí dostatok zdrojov na to, aby sa napĺňali zámery stratégie. 
6.	Žiada dopracovať k materiálu podrobnú a realistickú Doložku finančných, ekonomických a environmentálnych vplyvov, vplyvov na zamestnanosť a podnikateľské prostredie, ktorá opíše možnosti financovania stratégie z prostriedkov kapitoly MK SR, poukáže na reálny dopad na štátny rozpočet a rezorty, ktorých sa stratégia dotýka (MZ SR, MŠ SR, SAV a MV SR).	Z	A	Predkladateľ dopracoval Doložku finančných, ekonomických a environmentálnych vplyvov, vplyvov na zamestnanosť a podnikateľské prostredie, kde uvádza predpokladané náklady na finančné zabezpečenie stratégie zo strany štátu (teda tých kapitol, ktoré majú vo svojej pôsobnosti knižnicu). Odhady sú spracované v tzv. optimálnej verzií, ktorá by zaručovala rozvoj knižničného systému. 
Takisto sme do časti Finančné zabezpečenie stratégie doplnili informáciu o možnostiach využitia štrukturálnych fondov na podporu plnenia strategických úloh s pomenovaním prioritných osí a opatrení, v ktorých sa aj knižnice môžu uchádzať o podporu a s presným vyčíslením alokovaných finančných prostriedkov na celé programovacie obdobie. Ich čerpanie však bude záležať od kvality projektov žiadateľov. 	
	7.	Žiada zosúladiť zámer stratégie vyrovnávať regionálne rozdiely predovšetkým vo sfére verejných knižníc ako dôležitého nástroja zmierňovania nerovností medzi informačne bohatými a informačne chudobnými regiónmi, s predloženým návrhom financovania stratégie, kde sa na knižnice v pôsobnosti MK SR predpokladajú použiť prostriedky zo štátneho rozpočtu vo výške 4 095 mil. Sk a na Grantový systém, ktorý je prístupný pre verejné knižnice v pôsobnosti miest a obcí, je vyčlenených iba 210 mil. Sk na obdobie rokov 2008 – 2013. 	Z	A	Predkladateľ dopracoval tabuľkové prehľady odhadovaných predpokladaných nákladov aj za siete školských, akademických a verejných knižníc. Okrem toho sme do časti Finančné zabezpečenie stratégie doplnili informáciu o možnostiach využitia štrukturálnych fondov na plnenie strategických úloh s pomenovaním prioritných osí a opatrení, v ktorých sa aj knižnice môžu uchádzať o podporu a s presným vyčíslením alokovaných finančných prostriedkov na celé programovacie obdobie. Organizácie územnej samosprávy sú oprávnenými žiadateľmi v rámci podpory zo štrukturálnych fondov. 
Treba však podotknúť, že finančné zabezpečenie činnosti knižnice vrátane jeho rozvoja je základnou zákonnou povinnosťou každého zriaďovateľa v súlade s § 12ods. 2 písm. d) zákona č. 183/2000 Z. z. tzv. knižničného zákona. Stratégia bude mať pre orgány územnej samosprávy iba odporúčajúci charakter, preto bude závisieť od nich (VÚC, obce a mestá), ako chcú napĺňať zámery stratégie v rámci svojich rozpočtov. Treba zároveň pripomenúť, že niektoré priority sa budú priamo dotýka iba napr. vedeckých alebo akademických knižníc.
	
	8.	K strategickej úlohe č. 1 Informatizácia knižníc.  V úvodných ustanoveniach je popisovaný proces informatizácie, absentuje tu však hlavný gestor, tak ako to vyplýva z relevantnej legislatívy MF SR, čo žiadam doplniť v závere všeobecného popisu (pred Cieľom 1.1). 	Z	A	Do úvodnej časti strategickej úlohy č. 1 bol doplnené znenie o kompetenciách MF SR v oblasti informatizácie spoločnosti. 	
	9.	K cieľu 1.1. priorite 1.1.4.  V texte žiadam doplniť pred „medzinárodné štandardy" slová „národné a", keďže aj SR vydáva vlastné štandardy pre prístupnosť webových stránok, ktoré sú širšie ako pravidlá.	Z	A	Zapracované a doplnené do textu.	
	10.	K cieľu 1.1. priorite 1.1.5.  Nakoľko cieľ sa týka prístupu k internetu, pojem „informačné siete" je v tejto súvislosti nezrozumiteľný (informačné systémy alebo siete vo všeobecnosti). Okrem toho informačná bezpečnosť pre neutajované skutočnosti je v gescii MF SR a pre utajované v gescii NBÚ, z čoho vyplýva, že uvedená úloha je mimo kompetencie MK SR a napr. vôbec nie je zrejmá súvislosť s pripravovanou Národnou stratégiou pre informačnú bezpečnosť. Na druhej strane tu absentuje akákoľvek úloha v súvislosti s ochranou digitálnych práv, ktorá je práve v gescii MK SR. Žiada do materiálu doplniť. 	Z	A	Znenie priority upravené na ochranu a bezpečnosť informačných systémov a  počítačových sietí používaných v knižničných a informačných systémoch a službách z dôvodu rezortnej príslušnosti MF SR ním zabezpečovaného Viacročného programu spoločenstva na podporu bezpečnejšieho používania internetu a nových online technológií – Safer Internet plus. V oblasti „digitálnych práv“ MK SR nepripravuje nijaký konkrétny dokument. Pojem ani nie je definovaný. Problematiku autorských práv rieši autorský zákon bez ohľadu na formu, či digitálnu, písomnú  apod. 	
	11.	K cieľu 2.  V texte absentuje akákoľvek úloha, týkajúca sa tvorby sémantickej interoperability. Vzhľadom na to, že MK SR je ústredným orgánom pre dohľad nad štátnym jazykom, ako aj to, že sa má v zmysle úlohy B. 2 uznesenia vlády SR č. 137/2002 podieľať na tomto procese. Žiada doplniť.	Z	A	Ministerstvom financií SR navrhnuté znenie úlohy bolo do textu zapracované v súlade so záverom Rozporového konania zo dňa 26.10.2007. 	
	12.	K finančnému zabezpečeniu realizácie stratégie. V odseku, ktorý informuje o štrukturálnych fondoch absentuje informácia o postavení MK SR k hierarchii koordinácie a implementácie čerpania štrukturálnych fondov pre oblasť informatizácie spoločnosti (ak je plánované použiť aj iný operačný program, takáto informácia rovnako absentuje). Žiada doplniť.	Z	A	Do časti Finančné zabezpečenie stratégie sme doplnili informáciu o možnostiach využitia štrukturálnych fondov na podporu plnenia strategických úloh s pomenovaním prioritných osí a opatrení, v ktorých sa aj knižnice môžu uchádzať o podporu a s presným vyčíslením alokovaných finančných prostriedkov na celé programovacie obdobie. Ich čerpanie však bude záležať od kvality projektov žiadateľov.	
	13.	Odporúča k úvodnému textu doplniť chýbajúcu zmienku o „Stratégii informatizácie spoločnosti", ktorá definuje obsah ako jeden z troch pilierov budovania informatizácie. 	O	A	Zapracované do úvodnej časti „...Na to je nevyhnutné....“ druhý bod.	
	14.	K cieľu 1.1 priorite 1.1.1.  V súvislosti s prioritou 1.1.1. v zahraničí je bežnou dobrou praxou vyspelých krajín  (USA, UK, atď.), že knižnice poskytujú jednohodinový prístup na internet zadarmo pre akéhokoľvek návštevníka knižnice (zahraničného, či miestneho) bez nutnosti identifikácie. Odporúčam doplniť projekt v podobnom zmysle, napr. „Podporovať bezplatnú prístupnosť internetu v obmedzenom časovom rozsahu pre každého návštevníka knižnice“. Takýto prístup rozhodne zvyšuje návštevnosť knižníc a zároveň obmedzenie na 1 hodinu znamená, že uvedený prístup nie je neustále obsadený tými istými návštevníkmi.	O	N	Knižnice pri poskytovaní internetu dodržiavajú svoj Knižničný a výpožičný poriadok a poriadok na správu a využitie internetu v knižnici. Tie si vydávajú a ich podmienky určujú knižnice samostatne. V rámci svojich možností (finančných a technických) už v súčasnosti  poskytujú aj takéto služby. MK SR realizovalo v roku 2007 Projekt elektronizácia knižníc, ktorý bol podporený zo štrukturálnych fondov, kde bolo do 110 verejných knižníc dodaná výpočtová technika na bezplatný prístup do internetu. Na zavedenie takejto služby plošne v celom knižničnom systéme nemá MK SR zákonnú podporu a hlavne by si takáto služba vyžiadala finančné krytie zo strany štátu. Predpokladáme, že internet sa časom stane bežnou súčasťou domácností a takisto predpokladáme pokračovať v projekte, ktorý dodá techniku do ďalších knižníc na prístup do internetu.  	
	15.	K cieľu 1.2. priorite 1.2.1. Odporúča zvážiť nahradenie slova „kompatibilného" slovom „interoperabilného" a pred slovo „vstupy" vložiť slovo „štandardizované".	O	A	Akceptované a zapracované do textu. 	
	16.	K cieľu 1.2. priorite 1.2.4.  Žiada doplniť na koniec vety odkaz č. 7 vrátane poznámky pod čiarou k tomuto odkazu v tomto znení:„7/ výnos Ministerstva dopravy, pôšt a telekomunikácií SR č. 1706/M-2006 o štandardoch pre informačné systémy verejnej správy.“ Ostatné poznámky pod čiarou sa prečíslujú.	O	A	Akceptované a zapracované do textu. 	
	17.	K cieľu 1.2. priorite 1.2.8.  Z textu nie je zrejmé, čo sú národné autority, v akom sú postavení, aké majú kompetencie, ani k akej oblasti sa viažu. Odporúčam doplniť.	O	N	Ide k knihovnícky terminus technicus. Budovanie národných autorít  predpokladá sústredenie na jednom mieste roztrieštené informácie o problematike tvory a využívania súborov národných autorít všetkých typov.  Predpokladáme, že súbor budú tvoriť menné autority (súbor personálnych a korporativných autorít -názvy inštitúcií a akcií, autorít rodov, rodín a autorít typu autor/názov pre využitie mennom a vecnom spracovaní. dokumentov), vecných autorít (obsahujú súbory tematických, geografických a formálnych autorít)  a aj názvových autorít (napr. pre národnú knižnú produkciu a hudobné diela.	
	18.	K cieľu 4 priorite 4.7.  Cieľ tejto priority nie je zrejmý, čo sa myslí pod pojmom „slovenský web", či všetky webové stránky, ktoré majú vrchnú doménu „sk" alebo všetky webové stránky, ktoré majú obsah v slovenčine. Nie je ani zrejmé, akým spôsobom by to bolo možné docieliť, nakoľko väčšina takéhoto obsahu je v správe súkromných osôb alebo privátneho sektoru. Ďalším problémom, ktorý je v súvislosti s archiváciou potrebné riešiť je životný cyklus digitálnych dokumentov, nakoľko formáty, ktoré sú dnes štandardne používané, nemusia byť v budúcnosti vôbec rozpoznateľné. Takáto priorita však v návrhu taktiež absentuje.	O	N	Stratégia predpokladá, že vypracovane projektu na archiváciu slovenského webu a jeho realizáciu. Kritériá výberu nie sú vo všetkých krajinách rovnaké. Digitálny repozit bude obsahovať tzv. slovacikálny digitálny obsah. V tomto smere existuje medzinárodný program IFLA UBC, ktorý realizuje Slovenská národná knižnica. Doména sk je len jedným z kritérií.  (Slovacita znamená: a) slovenský jazyk, b) slovenký autor, c) vyrobené alebo vzniklo na Slovensku (teda geografický princíp), d) obsahovo sa dotýka Slovenska. To sú kritériá Národnej bibliografickej agentúry, ktorá podľa zákona 183/2000 zodpovedá za národné bibliogafické služby. Stratégia archivácie národných webovských sídiel a ich obsahu sa ešte len formuje.  Doteraz neboli finančné podmienky na zhromažďovanie (žatvu – webharwesting)  a dlhodobé uchovanie slovenského webu (webarchiving). Dokumentácia slovenského webu je, podobne ako v iných krajinách, úlohou národnej knižnice v Martine ako súčasti národných bibliografických služieb.
	
	19.	K cieľu 7 priorite 7.4. - Navrhujem slová „systematické informačné vzdelávanie študentov” nahradiť výrazom „systematické vzdelávanie študentov v oblasti informačno-komunikačných technológií”.
	O	A	Zapracované do textu.	
MŠ SR	20.	Na  3 s.  materiálu v časti Cieľ 4. sa vkladá nová Priorita 4.5., ktorá znie: „4.5. Vybudovať v rámci Slovenskej digitálnej knižnice Školskú digitálnu knižnicu, ako súčasť Slovenskej digitálnej knižnice s možnosťou prístupu školských knižníc k digitálnemu obsahu pre účely výchovno-vzdelávacieho procesu.“.	Z	A	Zapracovaná do textu. Slovenská digitálna knižnica bude obsahovať digitálny obsah, ktorý sa získa masovou priemyselnou digitalizáciou všetkých slovacikálnych dokumentov, teda všetkých kníh, novín, časopisov, ktoré sa nachádzajú v Slovenskej národnej knižnici a v iných partnerských knižniciach. Digitálny obsah bude dostupný na použitie na účely výchovno-vzdelávacieho procesu. Na portáli Slovenskej digitálnej knižnice bude samostatný prístup k materiálom vhodným na účely výchovno-vzdelávacieho procesu, prípadne bude možné používateľsky vytvárať samostatné tematické skupiny pre školy podľa učebných osnov alebo študijných programov	
	21.	Str. 8 a 9 materiálu v celej časti Strategická úloha č. 6. vypustiť pojem „kontinuálne vzdelávanie“ resp. nahradiť ho vhodnejším výrazom. 	Z	A	Text nahradený slovom súvislý. 	
	22.	Str. 9  materiálu v Priorite 6.2. vypustiť slovo „priamu“. 	Z	A	Slovo vypustené.	
	23.	Str. 9  materiálu v Priorite 6.3. doplniť, o aké vzdelávacie programy ide. V prípade zámeru akreditácie vzdelávacích programov kontinuálneho vzdelávania pedagogických zamestnancov vypustiť Prioritu 6.3. 	Z	A	Zapracované do textu. 	
	24.	Str. 9  materiálu v Priorite 6.4. vypustiť slová „v Slovenskej pedagogickej knižnici“. 	Z	C	SPgK má v Čl. 1 bod 2 Zriaďovacej listiny č. 1588/2001-sekr. zo dňa 19. 6. 2001 danú povinnosť  pracoviska pre ďalšie vzdelávanie knižničných a informačných pracovníkov školských a akademických knižníc. Plnenie tejto úlohy je naviazané na školenie pracovníkov akademických knižníc a jeho vyhodnotenie je v súlade so záverom Rozporového konania medzi MK SR a MŠ SR zo dňa 24.10. 2007. 	
	25.	Str. 9  materiálu v časti Cieľ 6. sa vkladá nová Priorita 6.5., ktorá znie: „6.5.    V Slovenskej pedagogickej knižnici a metodicko-pedagogických centrách v Slovenskej republike vypracovať vzdelávacie programy kontinuálneho vzdelávania pedagogických zamestnancov pre školských knihovníkov.“.  	Z	A	Zapracované do textu.  	
	26.	Str. 10 materiálu v Priorite 7.3. vypustiť slová „najmä však verejných, vedeckých a akademických,“. 	Z	A	Zapracované do textu 	
	27.	V Prílohe v tabuľkách 1 – 3 doplniť odhadované náklady o DPH. 	Z	A	Predkladateľ pripravil Doložku finančných, ekonomických a environmentálnych vplyvov, vplyvov na zamestnanosť a podnikateľské prostredie, kde je vyčíslené finančné zabezpečenie stratégie zo ŠR na roky 2008 – 2013 a pripravil prehľad predpokladaných nákladov za jednotlivé typy knižníc. Náklady sú uvedené vrátane DPH. Ide o hrubé odhady. Skutočné finančné potreby budú známe vtedy, keď sa budú predkladať a realizovať konkrétne projekty v rámci zdrojových možností štátneho rozpočtu, resp. v rámci štrukturálnych fondov.	
	28.	V Prílohe doplniť komentár s odôvodnením nákladov. 	Z	A	Predkladateľ pripravil Doložku finančných, ekonomických a environmentálnych vplyvov, vplyvov na zamestnanosť a podnikateľské prostredie, kde je vyčíslené finančné zabezpečenie stratégie zo ŠR na roky 2008 – 2013 a pripravil prehľad predpokladaných nákladov za jednotlivé typy knižníc.	
	29.	V Prílohe doplniť množstvo a určenie finančných prostriedkov na plnenie cieľov a priorít, ktoré budú plnené školskými knižnicami. 	Z	A	Údaje sú doplnené a uvedené v príloha č. 5. 	
MZ SR	30.	V celom texte materiálu odporúča používať skrátenú citáciu pri druhej a ďalšej citácii právneho predpisu (napr. zákon č. 183/2000 Z. z.),	O	A 	Zapracované.	
	31.	V poznámkach pod čiarou k jednotlivým odkazom odporúča uviesť odkaz na konkrétnu smernicu EÚ alebo právny predpis, neuvádzať odkaz na internetovú stránku	O	N	Predkladateľ v poznámke pod čiarou dával dôraz na komplexnosť informácie – preto zverejňuje konkrétne linky na celé znenia materiálov.	
	32.	V celom texte materiálu odporúča nahradiť skratky zostavené zo začiatočných písmen slov ich úplným znením (napr. ŠVK).	O	A	Zapracované. 	
MPSVaR SR	33.	Vlastný materiál, úvod, str. 2, piaty krúžok označenia odseku: Za zátvorkou doplniť text „a s vysokými školami“...	O	A	Zapracované.	
	34.	Odporúča do materiálu zapracovať ustanovenia „o vytváraní podmienok na spoluprácu slovenského knihovníctva so zahraničnými knižnicami, ktoré napr. poskytujú služby v obciach, mestách a regiónoch obývaných Slovákmi žijúcimi v zahraničí“. 	O	N	Materiál rieši rozvoj slovenského knihovníctva. Zákon č. 183/2000 Z. z. tzv. knižničný zákon v § 12 ods. 2 písm. g) a h) dáva povinnosť zriaďovateľom knižníc podporovať spoluprácu knižníc aj na medzinárodnej úrovni a v § 13 ods. 1 písm. b) je toto právo ustanovené aj knižniciam. Predkladateľ považuje zákonom stanovené práva a povinnosti za dostatočnú garanciu na podporu medzinárodnej spolupráce. 	
MP SR	35.	Odporúča zvážiť možnosť, zvýšiť dostupnosť knižničných služieb zavedením zliav z poplatkov pre študujúcu mládež do 18 rokov (stredoškolákov)	O	N	Knižnice pri poskytovaní knižnično-informačných služieb dodržiavajú svoj Knižničný a výpožičný poriadok, ktorý vydávajú v súlade so zákonom č. 183/2000 Z. z. o knižniciach a k nemu vydávajú aj svoj cenník. V ňom si určujú aj podmienky zliav. V rámci svojich možností (finančných a technických) už v súčasnosti  poskytujú aj takéto služby. Možnosť zavedenia zliav existuje aj v súčasnosti. Je to plne  v  kompetencii knižnice a stratégia nemôže ísť nad zákon a stanovovať takýto cieľ.  	
OVA ÚV SR	36.	Pripomienky:
      Obal „Bratislava ..... 2007“ nahradiť „Bratislava    
      (konkrétny deň a mesiac) 2007“.	O	A	Zapracované.	
	37.	Prekladacia správa: 
str. 1, ods. 1, 4. r.: „Návrh“ nahradiť „návrh“
str. 2, ods. 1, 1. r.: „implementácií“ nahradiť  „implementácii“
„Operačného“ nahradiť „operačného“
      „informatizácia“ nahradiť „informatizácii“
2. r.: „Prioritnej“ nahradiť „prioritnej“ – aj vo všetkých ďalších prípadoch
ods. 3, 6. r.: „navýšenie“ nahradiť „zvýšenie“
        7. r.: medzi slovami „význam, predpokladáme“ vynechať čiarku	O	A	Zapracované. 	
	38.	Materiál:
str. 1, ods. 3, 2. r.: „Uznesenie“ nahradiť „uznesenie“
str. 6, 3.4., 4. r.: medzi slová „foriem ako“ vložiť čiarku
str. 10, 7.7., 3. r.: medzi slovami „komunít, ako“ vynechať čiarku
str. 11, 8.3., 2. r.: „kúpi“ nahradiť „kúpu“
            ods. 1 po 8.10., 10. r.: medzi slová „skutočnosti že“ vložiť čiarku
                                      15. r.: medzi slová „toho aby“ vložiť čiarkuA
str. 12, ods. 1, 2. r.: „programovacom“ nahradiť „programovom“
            ods. 6, 2. r.: „uvedený“ nahradiť „uvedené“
            ods. 7, 1. r.: „republike, a“ nahradiť „republike a“
                        2. r.: „je uspokojivý“ nahradiť „sú uspokojivé“
str. 13, ods. 2, 4. r.: „služieb, a“ nahradiť „služieb a“
                       5. r.: medzi slovami „s používateľmi sú“ vynechať čiarku.	O	A	Zapracované, upravené. 	
	39.	Príloha: str. 1, Cieľ, 7. rubr., 4. r.: „Používateľov“ nahradiť „používateľov“.	O	A	Zapracované, upravené. 	
	40.	Komuniké: 
      ods. 2, 1. r.: „Prijatím“ nahradiť „Cieľom“ (?)
                    „zadefinovať“ nahradiť „definovať“.	O	A	Zapracované, upravené. 	
NKÚ SR	41.	Odporúča upraviť, resp. zosúladiť z Predkladacej správy tvrdenie, že „materiál  nemá finančný, ekonomický, environmentálny vplyv, vplyv na zamestnanosť a na podnikateľské prostredie“, čo je však v rozpore so skutočnosťou, že v samotnom materiáli sú o.i. vyčíslené nároky na štátny rozpočet. 	O	A	Predkladateľ dopracoval Doložku finančných, ekonomických a environmentálnych vplyvov, vplyvov na zamestnanosť a podnikateľské prostredie, kde je vyčíslené finančné zabezpečenie stratégie zo ŠR na roky 2008 – 2013 a pripravil prehľad predpokladaných nákladov za jednotlivé typy knižníc.	
	42.	V prílohe – v tabuľke č. 3  v predposlednom riadku a poslednom stĺpci opraviť chybne uvedený súčet „33 155 435 tis. Sk“ na „3 155 435 tis. Sk“.	O	A	Chyba sa opravila. Do materiálu boli doplnené nové tabuľkové prehľady. 	
NBS	43.	Predpokladá, že stratégia si bude v budúcnosti vyžadovať zvýšené finančné prostriedky zo štátneho rozpočtu i rozpočtov obcí a VÚC. Preto považuje za  nevyhnuté zabezpečiť takú  formu financovania knihovníctva, ktorá nezvýši deficit verejných financií.	O	A	Predpokladané ciele stratégie sa zabezpečia v rámci možnosti štátneho rozpočtu a zdrojov z EÚ, tak aby nebol zvýšený deficit verejných financií. Predkladateľ to konštatuje aj v doložke vplyvov aj v časti finančné zabezpečenie stratégie v materiáli. 	
ŽSK	44.Uznesenie vlády SR časť C.2: odporúča doplniť „a regionálnym“ s odporúčaným znením: 
C.2.: „... vytvárať mestským, obecným a regionálnym knižniciam podmienky na aktívnu účasť pri realizácii regionálnych a celoštátnych knižničných programov a pri kooperácii v rámci knižničného systému Slovenskej republiky,“	O	C	V súlade so zákonom č. 183/2000 Z. z. o knižniciach sa použil termín „verejným“. 	
	45.	V uznesení vlády Slovenskej republiky časť C.3: odporúča nahradiť termín „obecné knižnice“ za termín „verejné knižnice“ s odporúčaným znením: C.3.  „... zabezpečiť priestorové a personálne podmienky pre verejné knižnice na vybudovanie verejne prístupných miest na zverejňovanie informácií v zmysle zákona č. 211/2000 Z. z. a na sprístupňovanie vonkajších informačných zdrojov prostredníctvom internetu/globálnych sietí,“ 	O	A	Slovo „obecné“ sa nahradilo slovom „verejné“.
	
	46.	Strategickú úlohu č. 2 Zabezpečovanie informačných zdrojov pre knižnice, Cieľ 2, Priority, 2.3.: odporúča doplniť „ a rozpočty samosprávnych krajov, miest a obcí“ s odporúčaným znením: 2.3. V rezortoch, ktoré sú zriaďovateľmi knižníc, účelovo vyčleňovať finančné prostriedky na doplňovanie informačných zdrojov, osobitne sa to týka MK SR, MŠ SR, MZ SR, kapitoly SAV a rozpočty samosprávnych krajov, miest a obcí. 	O	A 	Zapracované. Text upravený. 	
	47.	V časti Finančné zabezpečenie realizácie stratégie: doplniť čiarku v poslednej vete prvého odseku s odporúčaným znením poslednej vety: „Preto je nutné prehodnotiť pri tvorbe rozpočtov verejných  zdrojov od centrálnych až po regionálnu úroveň smerovanie množstva financií do rozvoja týchto inštitúcií v záujme toho, aby boli vytvorené podmienky a model pre rozvoj vedomostne orientovanej spoločnosti.“	Z	A	Zapracované.	
	48.	Záver - predposledný odsek: upraviť slovo „hlavné“ v prvej vete do správneho gramatického tvaru „hlavného“ s odporúčaným znením vety: „Úlohou koordinátora ako hlavného odborného garanta stratégie zohrá Slovenská národná knižnica v Martine, ktorá z hľadiska svojho postavenia a v zmysle zákona č. 183/2000 Z. z. o knižniciach má nielen obsahovo, ale aj organizačne a personálne koordinovať a zabezpečovať napĺňanie zámerov stratégie.“	O	A	Zapracované. 	
BSK	49.	K časti „Strategická úloha č. 6, Priority (str. 9): Odporúčame pripojiť dva ďalšie body 6.9. a 6.10. v znení:
„6.9.	Zabezpečiť možnosť zvyšovania kvalifikácie zamestnancov knižníc externým štúdiom na Katedre knihovníctva a informačnej vedy FFUK v Bratislave a zvýšiť podiel označenej katedry na vzdelávaní zamestnancov knižníc
6.10.	Podporiť výskum a vedeckú činnosť na Katedre knihovníctva a informačnej vedy FFUK v Bratislave a na ďalších univerzitách a tým aj kvalitu vzdelávania budúcich knižničných zamestnancov, ako aj úroveň knižničných služieb.“	O	N	MK SR nemá zákonnú možnosť ovplyvňovať činnosť katedry štátnej vysokej školy – univerzity a cieľom stratégie  nemôže byť  explicitne určenie katedry, ktorej činnosť sa bude podporovať aj tým, že ju určíme ako miesto zvyšovania kvalifikácie odborných zamestnancov knižníc. 
Pri bode 6.10. závisí od zamestnancov  KKaIV FFUK ako využijú možnosti, ktoré poskytujú granty z domácich, resp. zo zahraničných zdrojov. Podporu na výskumnú a vedeckú činnosť môžu získať napr. aj z grantového systému MK SR. 	
	50.	K záveru: Odporúča aby v záujme úspešného  plnenia úloh zo stratégie na koordinácii participovali okrem Slovenskej národnej knižnice viaceré inštitúcie tak, aby každá strategická úloha mala osobitne svojho koordinátora a odborného garanta (príp. viacerých), ktorí budú vyznačení v dokumente už pri jeho schvaľovaní (koordinátori by mali byť z rôznych rezortov, napr. v prípade strategickej úlohy č.3 okrem SNK v Martine napríklad aj Knižnica pre nevidiacich v Levoči, v prípade strategickej úlohy č. 6 Katedra knihovníctva a informačnej vedy FFUK v Bratislave, v prípade strategickej úlohy č.7 Slovenská pedagogická knižnica v Bratislave, strategickej úlohy č. 8 Centrum vedecko-technických informácií Bratislave atď. Hlavným koordinátorom a hlavným odborným garantom by ostala SNK v Martine.	O	N	Neakceptujeme tento záver, nakoľko pri väčšom množstve koordinátorov môže dôjsť práve k opačnému efektu. Oveľa efektívnejšie sa nám zdá, keď si  sama SNK určí  spolukoordinátorov (spolupracujúce knižnice) pri konkrétnych strategických úlohách. SNK má tieto povinnosti dané zákonom.	
NSK	51.	V časti  Strategická úloha č. 2 – Zabezpečenie informačných zdrojov pre knižnice, odporúča určiť konkrétnu finančnú čiastku pre zriaďovateľa na nákup knižničného fondu na 1 obyvateľa a na 1 čitateľa. 	O	C	Strategický materiál nemôže určovať zriaďovateľom túto povinnosti nad rámec zákona. Prekladateľ upravil znenie prioritnej úlohy č. 2.3 s tým, aby sa povinnosť vyčleňovať účelové finančné prostriedky na nákup knižničného fondu vzťahovala aj na orgány územnej samosprávy. 	
Splnomocnenec vlády SR pre územnú samosprávu	52.	V prekladacej správe v piatom odseku je použitý nesprávny termín ...“územnej a miestnej samosprávy“.., správne sa územná samospráva delí n na “miestnu a regionálnu“.	O	A	Zapracované.	
	53.	Navrhuje prehodnotiť priority aj vo vzťahu k možnostiam ich reálneho plnenia.	O	N	Definované strategické úlohy, priority a ciele sú definované s ohľadom na potreby knižníc knižničného systému SR časové obdobie 6 rokov považujeme za dostatočne dlhé na to, aby sa úlohy mohli aj reálne splniť. Knižnice v rámci verejnej diskusie vyjadrili podporu tomuto materiálu a trvali na definovaní strategického smerovania v oblasti knižníc vo forme vládneho materiálu. 	
TSK	54.	Strategická úloha č. 1 Informatizácia knižníc –  predkladá nasledovné návrhy: Na zabezpečenie vzdelávania pracovníkov knižníc v oblasti používania zdrojov informácií z elektronickej Európskej knižnice nemáme kvalifikovaných lektorov. 	O	N	Predložená stratégie navrhuje riešiť aj otázku ďalšieho vzdelávania knihovníkov.	
	55.	Strategická úloha č. 4 Tvorba, ochrana a  sprístupňovanie digitalizovaného kultúrneho a vedeckého dedičstva –  predkladá nasledovné návrhy: Digitalizácia a jej spôsob zavádzania do praxe nie je adresná tak po stránke regionálnej, ako aj celoslovenskej. Treba určiť a predstaviť systém na digitalizovanie knižničného fondu. Je potrebné zaradiť do koncepcie rozdelenie knižničného fondu podľa oblastí (regionalistika a pod.) a určiť systém, akým spôsobom a kto uskutoční digitalizáciu.	O	N	Jednotlivé priority v danej strategickej úlohe zohľadňujú aj tieto aspekty. Stratégia predpokladá vypracovanie a realizáciu projektu digitalizácie kultúrneho, vedeckého a technického obsahu v SR, takisto aj projekt digitalizácie regionálnych dokumentov. Projekty budú riešiť aj tieto problémy. Okrem toho sa tvorba digitálneho obsahu stala prioritou OP Informatizácia spoločnosti. Knižnice ako hlavné strediska budovania, sprístupňovania  a uchovávania obsahu, aj digitálneho nemôžu byť zo systému vypustené.	
	56.	Strategická úloha č. 6: Navrhuje vytvoriť na celoslovenskej úrovni a stanoviť kvalifikačné štandardy pre výkon povolania i financovať ich ako celoslovenský projekt.	O	C	Predkladateľ doplnil do strategickej úlohy č. 6. 3 vzdelávacie odbory, ktorých akreditáciu SNK chystá. Tým budú vytvorené podmienky na zlepšenie odbornej úrovne knižničných odborných zamestnancov.  Okrem iného kvalifikačné predpoklady už rieši Katalóg pracovných činností v rezorte kultúry.  	
	57.	Strategická úloha č. 6: Navrhuje vyššie spoločenské a finančné ohodnotenie pracovníkov knižníc. Mzda pracovníkov v knižniciach patrí medzi najnižšie. Tento fakt je dlhoročne známy. Pričom práve takto ohodnotení pracovníci majú byť nositeľmi priorít uvedených v tejto strategickej úlohe. Splnenie tejto strategickej úlohy sa nezakladá na reálnom základe pokiaľ bude platiť stupnica taríf podľa platových tried a platových stupňov v doteraz platných hodnotách Sk.	O	N	Neakceptujeme. Odmeňovanie je závislé od finančných možností zriaďovateľov knižníc a ich ochote primerane oceniť prácu knihovníkov. Aj v súčasnosti existujú možnosti primerane oceniť knihovníkov aj v rámci existujúcich tabuliek, ale závisí len od zriaďovateľa koľko prostriedkov vyčlení na zvýšenie miezd zamestnancov knižníc a ich motiváciu v rámci tzv. pohyblivých zložiek.	
	58.	Strategická úloha č. 6 : Navrhuje finančne podporovať jazykové vzdelávanie pracovníkov knižníc. K tejto úlohe zriaďovateľ zabezpečí priestorové, materiálne a pracovné podmienky zamestnancov knižníc tak, aby mohli absolvovať jazykové vzdelávanie. Naši pracovníci nie sú schopní využívať informácie z fondov elektronickej Európskej knižnice, do ktorej je zapojených 40 európskych krajín. I preto si myslíme, že vzdelávanie v tejto oblasti by malo byť celoštátnou úlohou. Úroveň používania elektronickej Európskej knižnice by malo byť stanovené ako celoslovenský štandard – teda kvalifikačný predpoklad. Záverom poukazujeme na to, že v katalógu pracovných činností v zmysle zákona 238/2007 Z. z. v triedach 4, 5 – príloha č. 2 osobitná stupnica platových taríf vybraných skupín zamestnancov - je nástupný plat pod úrovňou minimálnej mzdy. Návrh: kvalifikačný katalóg doplniť o práce uvedené v strategických úlohách a hodnotením zodpovedajúcim výkonu činnosti práce s informačnými zdrojmi (ako elektronizácia, internetizácia a pod.) v odvetviach hospodárskej oblasti.	O	N	Neakceptujeme. Stratégia rieši odborné činnosti a ďalší rozvoj knižničného systému. Odmeňovanie alebo obsah katalógu pracovných činností  nie je jej súčasťou, jeho zmena sa rieši iným legislatívnym procesom, rieši ich na inej platforme. Odmeňovanie zamestnancov a určenie výšky tabuľkových platov je dané vyššími právnymi normami – zákonníkom práce, zákonom o výkone prác vo verejnom záujme, nariadením vlády, ktorým sa vydávajú stupnice platových taríf zamestnancov pri výkone prác vo verejnom záujme. Okrem toho má každý zriaďovateľ iné možnosti na motiváciu zamestnancov vo foriem napr. osobných príplatkov. 	
Národná rada občanov so zdravotným postihnutím v SR	59.	Stratégia nedostatočne vyjadruje skutočnosť, že elektronické dokumenty vhodné z hľadiska možností vnímania osôb so zdravotným postihnutím, najmä so zrakovým postihnutím, by mali byť spracúvané ako textové. Napriek tomu, že tento spôsob spracúvania už odporúča VÝNOS Ministerstva dopravy, pôšt a telekomunikácií Slovenskej republiky zo 14. júla 2006 –  podľa §13 odporúčanými požiadavkami sú b) obsah dokumentu vo formáte Portable Document Format (.pdf) spracúvať ako textový.  Požaduje, aby všetky nové a opakovane publikované dokumenty boli povinne k dispozícii v prípustných elektronických formátoch (txt, rtf, html, xml, Pdf, ...) a spracované ako textové (s výnimkou skutočnej grafiky). Žiada, aby v stratégii bola explicitne uvedená legislatívna úloha, ktorá uloží vydavateľom kníh a časopisov povinnosť súčasne s vydaním diela tlačou alebo publikovaním na internete dať k dispozícii aj jeho elektronickú formu spracovanú ako text.	Z	C	Čiastočne akceptovane. Štandardy pre digitalizáciu určujú výstup v pdf. V pozadí za formátom pdf 
je výsledok skenovania ako textový formát. Forma zobrazenia na internete alebo na ďalšie použitie bude voliteľná - kto chce pdf, bude mať pdf, kto chce txt, bude mať txt resp. doc, rtf a pod. Vydavatelia sú už teraz povinní odovzdávať dokumenty aj v elektronickej 
forme, aj keď to ešte nerobia. Problém nie je teraz s odovzdávaním, ale v tom, ako to odovzdávať a ako sa to bude dlhodobo uchovávať v SNK v digitálnom repozite. V prípade, že sa budú novelizovať príslušne zákony ako napr. zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel, resp. ďalšie predpisy, MK SR bude jednoznačnejšie definovať tieto povinnosti vydavateľom. 

Vysvetlivky k skratkám v tabuľke:
Z - zásadná
O - obyčajná
A - akceptovaná (spôsob zapracovania)
C - čiastočne akceptovaná (vysvetlenie, spôsob zapracovania)
N - neakceptovaná (zdôvodnenie)